_:n08011a0d692b407abbd3d176806aef19xb0
<http://schema.org/articleBody>
"হাফ ভাড়া কার্যকরের আশ্বাসে বনানী বিদ্যানিকেতন স্কুল অ্যান্ড কলেজের শিক্ষার্থীরা আন্দোলন স্থগিত করেছেন।\n<div class=\"col d-lg-none d-xl-none mt-2\" align=\"center\">\n<div class=\"spacebar\"></div>\n</div>\nআগামী বৃহস্পতিবার মালিকপক্ষ, শিক্ষক, শিক্ষার্থী এবং অভিভাবকেরা বসে যৌক্তিক ভাড়া নির্ধারণ করবেন—এমন আশ্বাসে মঙ্গলবার বেলা আড়াইটার দিকে সড়ক ছেড়ে দেয় আন্দোলনরত শিক্ষার্থীরা।\n\nঢাকা চাকা পরিবহনের পরিচালনা পরিষদের প্রধান নির্বাহী দেওয়ান কুতুবউদ্দিন বলেন, বৃহস্পতিবার পর্যন্ত শিক্ষার্থীদের কাছ থেকে ২০ টাকা ভাড়া নেওয়া হবে। বৃহস্পতিবার সবাই মিলে বসে যৌক্তিক ভাড়া নির্ধারণ করা হবে।\n\nএর আগে বাসে হাফ ভাড়া কার্যকরের দাবিতে রাজধানীর বনানীর কামাল আতাতুর্ক সড়কে অবস্থান কর্মসূচি পালন করে বনানী বিদ্যানিকেতন স্কুল অ্যান্ড কলেজের শিক্ষার্থীরা।\n\nমঙ্গলবার দুপুর ১২টার দিকে শতাধিক শিক্ষার্থী সেখানে অবস্থান নেয়। এ সময় বনানী থেকে গুলশান-২ সড়কে যান চলাচল বন্ধ হয়ে যায়।\n\nশিক্ষার্থীদের অভিযোগ, গুলশান-বনানী-নতুনবাজার রোডে চক্রাকার যেসব বাস চলাচল করে সেগুলোতে কর্তৃপক্ষ হাফ ভাড়া নিচ্ছে না। আড়াই কিলোমিটার দূরত্বের এই পথে ৩০ টাকা ভাড়া নেওয়া হচ্ছে।"
<https://bangla24press.com/13824/%E0%A6%AF%E0%A7%87-%E0%A6%86%E0%A6%B6%E0%A7%8D%E0%A6%AC%E0%A6%BE%E0%A6%B8%E0%A7%87-%E0%A6%AC%E0%A6%A8%E0%A6%BE%E0%A6%A8%E0%A7%80-%E0%A6%B8%E0%A7%9C%E0%A6%95-%E0%A6%9B%E0%A6%BE%E0%A7%9C%E0%A6%B2/>